Антон Чычкан

**Анто́н Пятро́віч Чычка́н** ( 10 ліпеня 1995 году) — беларускі футбаліст, брамнік кракаўскай «Віслы».

## Кар’ера
### Клюбная
Выхаванец СДЮШАР менскага «Дынама Менск». Пазьней трапіў у структуру барысаўскага БАТЭ, з 2014 року выступаў за дубль. У сакавіку 2016 году аддадзены ў арэнду першалігаваму клюбу «Смалявічы-СТІ» да канца сэзону, дзе стаў асноўным брамнікам. Па заканчэньні сэзону 2016 году вярнуўся ў БАТЭ, дзе застаўся ў асноўнай камандзе. 9 красавіка 2017 року дэбютаваў у складзе БАТЭ у Найвышэйшай лізе, адгуляўшы ўсе 90 хвілінаў у матчы супраць «Менску» (1:0). У сэзоне 2017 году правёў тры матчы за асноўную каманду. Аднак, гуляў толькі пры адсутнасьці галоўнага брамніка Дзяніса Шчарбіцкага). Таксама Чычкан выступаў таксама за дубль.

У студзені 2018 году падпісаў новы кантракт з БАТЭ, а ў студзені 2019 году падоўжыў пагадненьне з барысаўскім клюбам. У другой палове 2019 году ў сувязі з траўмай Шчарбіцкага стаў часьцей зьяўляцца на полі, дзе чаргаваўся зь Сяргеем Чэрнікам. У сэзоне 2020 году чаргаваўся на полі зь Дзянісам Шчарбіцкім, у сэзоне 2021 году — з Андрэем Кудраўцом.

У студзені 2022 году па заканчэньні кантракту пакінуў БАТЭ і неўзабаве падпісаў пагадненьне з расейскім клубам «Уфа» на 2,5 гады. Спачатку заставаўся на лаўцы запасных, у траўні пачаў зьяўляцца ў стартавым складзе. Паводле вынікаў сэзону 2021—2022 гадоў «Уфа» выбыла з Прэм’ер-лігі. У чэрвені 2022 году кантракт брамніка паводле пагадненьня бакоў быў скасаваны.

У верасьні 2022 году стаў гульцом тбіліскага «Дынама». У складзе каманды быў другім брамнікам, застаючыся на лаўцы запасных. У сьнежні 2022 году пакінуў тбіліскі клюб, так і не зьявіўшыся на полі. Неўзабаве перабраўся ў батумскае «Дынама». Пачынаў сэзон 2023 году асноўным бранікам, але з жніўня стаў заставацца на лаўцы запасных. Паводле вынікаў сэзону разам з батумскім клюбам стаў чэмпіёнам Грузіі. У лютым 2024 году склаў кароткатэрміновую дамову з кракаўскай «Віслай». Брамнік некаторы час толькі трэнаваўся з камандай, але за яе не гуляў, што было зьвязанае з разьвязаньнем бюракратычных перашкодаў. 26 красавіка зьявіўся ў браме каманды ў матчы супраць «Падбэскідзе». 2 траўня згуляў увесь фінальны матч Кубка Польшчы, дзе кракаўская «Вісла» перамагла «Погань». Улетку 2025 году працягнуў кантракт з польскай камандай яшчэ на адзін год.

### Міжнародная
У 2014—2016 гадах выступаў за зборную Беларусі (да 21 году), дзе быў другім брамнікам пасьля Ўладзіслава Васілючка. У сакавіку 2019 году ўпершыню быў выкліканы ў нацыянальную зборную Беларусі, аднак доўгі час толькі заставаўся на лаўцы запасных. Дэбютаваў у зборнай 11 лістапада 2020 году ў таварыскім матчы супраць зборнай Румыніі (3:5), правёўшы на полі ўсе 90 хвілінаў.

## Дасягненьні
**БАТЭ**:
* Чэмпіён Беларусі: 2017, 2018
* Срэбны прызэр чэмпіянату Беларусі: 2019, 2020, 2021
* Уладальнік Кубка Беларусі: 2020
* Уладальнік Супэркубка Беларусі: 2017

**«Дынама» Тбілісі**:
* Чэмпіён Грузіі: 2022

**«Дынама» Батумі**:
* Чэмпіён Грузіі: 2023

**«Вісла»**:
* Уладальнік Кубка Польшчы: 2024

## Статыстыка

## Крыніцы

## Вонкавыя спасылкі
* 
* Профіль на сайце БАТЭ
* Статыстыка «ПБ-Инфо»
* Профіль на бачыне УЭФА

Катэгорыя:Беларускія футбалісты
Катэгорыя:Нарадзіліся ў Менску
Катэгорыя:Футбалісты моладзевай зборнай Беларусі
Катэгорыя:Футбалісты клюбу «Смалявічы»
Катэгорыя:Футбалісты клюбу БАТЭ Барысаў
Катэгорыя:Футбалісты клюбу «Ўфа»
Катэгорыя:Футбалісты клюбу «Дынама» Батумі